Komission asetus (EY) N:o 1367/1999, annettu 25 päivänä kesäkuuta 1999, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1223/94 muuttamisesta



Virallinen lehti nro L 162 , 26/06/1999 s. 0031 - 0032



KOMISSION ASETUS (EY) N:o 1367/1999, annettu 25 päivänä kesäkuuta 1999, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1223/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna komission asetuksella (EY) N:o 2491/98(2), ja erityisesti sen 8 artiklan 3 kohdan ensimmäisen alakohdan, sekä katsoo, että (1) komission asetuksen (EY) N:o 1223/94(3), sellaisena kuin se on viimeksi muutettuna asetuksella (EY) N:o 1479/98(4), 4 artiklan 1 kohdassa säädetään, että viljan osalta todistus on voimassa hakemuksen jättämistä seuraavan viidennen kuukauden loppuun asti; tästä poiketen saman artiklan 2 kohdassa säädetään, että durumvehnän osalta ennakkovahvistustodistus on voimassa sitä koskevan hakemuksen jättämistä seuraavan kuudennen kuukauden loppuun asti ja oluen muodossa viedyn ohran osalta ennakkovahvistustodistus on voimassa hakemuksen jättämistä seuraavan yhdennentoista kuukauden loppuun asti, (2) sellaisenaan viedyn durumvehnän todistusten voimassaoloaikaa on lyhennetty neljännen hakemusta seuraavan kuukauden loppuun; tämän vuoksi olisi poistettava poikkeus, jota sovelletaan liitteeseen II kuulumattomina tavaroina vietyyn durumvehnään, (3) mallas on pääasiallinen oluen valmistuksessa käytetty raaka-aine; oluena viedyn ohran todistusten voimassaoloaika on suotavaa mukauttaa maltaan todistusten voimassaoloaikaan sellaisena kuin se on vahvistettuna vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä maaliskuuta 1995 annetun komission asetuksen (EY) N:o 1162/95(5), sellaisena kuin se on viimeksi muutettuna asetuksella (EY) N:o 444/98(6), 7 artiklassa, ja (4) liitteeseen II kuulumattomien jalostettujen maataloustuotteiden kaupan horisontaalisia kysymyksiä käsittelevä hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 1223/94 4 artiklan 2 kohdan c alakohta ja korvataan a alakohta seuraavasti: "a) CN-koodiin 2203 kuuluvan oluen muodossa viedyn ohran tai CN-koodiin 2202 90 10 kuuluvan mallasjuoman, jonka todellinen alkoholipitoisuus ei ylitä puolta tilavuusprosenttia, osalta - 1 päivästä heinäkuuta 31 päivään lokakuuta haetut todistukset ovat voimassa hakemusta seuraavan yhdennentoista kuukauden loppuun asti, - 1 päivästä marraskuuta seuraavan kalenterivuoden 30 päivään huhtikuuta haetut todistukset ovat voimassa kyseisen vuoden 30 päivään syyskuuta." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 1999. Komission puolesta Martin BANGEMANN Komission jäsen (1) EYVL L 318, 20.12.1993, s. 18. (2) EYVL L 309, 19.11.1998, s. 28. (3) EYVL L 136, 31.5.1994, s. 33. (4) EYVL L 195, 11.7.1998, s. 9. (5) EYVL L 117, 24.5.1995, s. 2. (6) EYVL L 56, 26.2.1998, s. 12.